
REFERAT DE APROBARE
privind modificarea organigramei și a ștatelor de funcții din cadrul 
Creșei Drobeta Turnu Severin

	 Creșa Drobeta Turnu Severin este unitate de învățământ cu personalitate juridică, autoritatea locală având calitatea de persoană juridică fondatoare, în subordinea Direcției de Asistență Socială Drobeta Turnu Severin, care oferă copiilor antepreșcolari cu vârste cuprinse între 3 luni și 3 ani, servicii integrate de educație, îngrijire și supraveghere.
             Prin HCL nr. 98/18.04.2024 a fost aprobată organigrama și ștatele de funcții contractuale ale Creșei Drobeta Turnu Severin.
             La nivelul municipiului Drobeta Turnu Severin în subordinea Direcției de Asistență Socială Drobeta Turnu Severin, funcționează și își desfășoară activitate Creșa Drobeta Turnu Severin, unitate de învățământ cu personalitate juridică, în structura căreia sunt arondate un număr de patru creșe, care oferă servicii de supraveghere, îngrijire și educație antepreșcolară copiilor cu vârste cuprinse între 3 luni și 3 ani,
[bookmark: _GoBack]           Având în vedere faptul că au fost finalizate lucrările creșei din cadrul «Programului guvernamental construire creșe ,,Sfânta Ana,,» finanțat prin Planul Național de Redresare și Reziliență al României, în cadrul componentei 15-Educație, Investiție 1, Construirea, echiparea și operaționalizarea a 110 creșe, respective prin Programul national de construcții de interes public sau social, pentru asigurarea resursei umane din cadrul creșei în vederea desfășurării activității de îngrijire și supraveghere a copiilor de vârstă antepreșcolară se impune scoaterea la concurs a posturilor vacante cu încadrarea în cheltiuelile de personal aprobate prin buget.
            Luând în considerare faptul că s-a finalizat construcția noii creșe, apare necesitatea asigurării resursei umane, astfel pentru desfășurarea în condiții optime a activității de supraveghere, îngrijire și educație antepreșcolară din creșă, sunt necesare următoarele posturi:
-4 posturi educator/profesor pentru educație timpurie;
-8 posturi ingrijitor educație timpurie debutant;
-4 posturi îngrijitor curățenie;
-1 post muncitor calificat II(bucătar)
-1 post muncitor necalificat I (ajutor de bucătar).  

              Astfel, se înființează următoarele posturi: 1 post de educator/profesor pentru educație timpurie, 3 posturi de ingrijitor educație timpurie debutant, 4 posturi de îngrijitoare curățenie, 1 post muncitor calificat II(bucătar), 1 post muncitor necalificat I (ajutor de bucătar).  
            Pentru organizarea și funcționarea creșelor, unități de educație timpurie antepreșcolară, cele 5 funcții de infirmieră III vacante din cadrul Creșei DTS, se modifică în îngrijitor educație timpurie debutant și vor fi mutate în cadrul Creșei Albă ca Zăpada.
            De asemenea funcția de secretar I din cadrul unității de învățământ Creșa Drobeta Turnu Severin se modifică în secretar II.
Funcțiile didactice de predare de educator-puericultor debutant din cadrul Creșei Drobeta Turnu Severin se modifică în funcții de educator/profesor pentru educație timpurie, iar 3 posturi vacante din cadrul Creșei DTS vor fi mutate la creșa Albă ca Zăpada.
            În luna aprilie, instituția a organizat examen în vederea promovarii în grad/treaptă profesional/ă imediat superior, a personalului contractual, cu respectarea HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
            Promovarea în grad profesional este modalitatea de dezvoltare a carierei prin ocuparea unei funcţii publice de execuţie de grad/treaptă profesional/ă imediat superior celui deţinut de personalul contractual.
            Promovarea în grad/treaptă profesional/ă se face prin concurs sau examen, organizat de către autorităţile şi instituţiile publice, cu încadrarea în fondurile bugetare alocate, prin transformarea postului ocupat ca urmare a promovării concursului sau examenului.
	În urma susținerii examenului de promovare în grad profesional imediat superior a unui salariat care ocupă funcția de psiholog specialist, potrivit Raportului final al examenului de promovare nr. 679/25.04.2025, acesta a promovat, drept pentru care se impune transformarea funcției în grad imediat superior, respectiv în psiholog principal. 
            Ministerul Educației, prin inspectoratul școlar asigură finanțarea cheltuielilor de personal pentru creșe în limita costului standard per antepreșcolar, proporțional cu numărul de antepreșcolar.     
             Ținând cont de faptul că în cadrul Creșei Drobeta Turnu Severin se înființează 10 posturi pentru asigurarea activității din creșa nou inființată crește numărul de personal din structura Creșei Drobeta Turnu Severin de la 110 de salariați la 120 salariați. 
  	 În temeiul prevederilor art. 129 alin. 2 lit.a, alin.3  lit.”c” din O.U.G nr.57/2019 privind Codul Administrativ, supunem spre aprobare Consiliului Local al municipiului Drobeta Turnu Severin, proiectul de hotărâre privind înființarea creșei situate în municipiul Drobeta Turnu Severin, str. Lt. Boară Dorel nr. 6 ca unitate de învățământ  preuniversitar de stat arondată Creșei Drobeta Turnu Severin, unitate de învățământ cu personalitate juridică și modificarea organigramei a ștatelor de funcții din cadrul Creșei Drobeta Turnu Severin, conform anexelor nr.1, nr.2 și nr.3.                

